"פרי ‎ הגליל", ‎ "עוף ‎ העמק" ‎ -  מי ‎ בתור?‎ 

ח״כ ‎ דב ‎ הנין ‎ מציע: ‎ התערבות ‎ הצלה ‎ ממשלתית, ‎ ניהול ‎ קואופרטיבי.‎ 


מאת ‎ דב ‎ חנין‎ 

מאות ‎ מפעלים ‎ ועסקים ‎ נסגרים, ‎ או ‎ נמצאים ‎ על ‎ סף ‎ סגירה,‎ 
ורבבות ‎ עובדים ‎ מפוטרים ‎ או ‎ צפויים ‎ לפיטורים ‎ -  כזה ‎ הוא‎ 
המחיר ‎ החברתי ‎ הכבד ‎ של ‎ המשבר ‎ המעמיק ‎ של ‎ המערכת‎ 
הקפיטליסטית ‎ בישראל.‎ 

פועלי ‎ המפעל ‎ "פרי ‎ גליל" ‎ שבחצור ‎ הגלילית ‎ ניהלו ‎ מערכה‎ 
מעמדית ‎ לוחמת ‎ נגד ‎ סגירת ‎ המפעל, ‎ שבעקבותיו ‎ הושג ‎ הסכם‎ 
עקרוני ‎ בדבר ‎ מכירתו ‎ והמשך ‎ הפעלתו. ‎ עובדי ‎ המפעל ‎ "עוף‎ 
העמק" ‎ ברמת ‎ ישי ‎ ששבוע ‎ עבודתם ‎ קוצר ‎ לשלושה ‎ ימים,‎ 
חוששים ‎ מפני ‎ סגירת ‎ המפעל ‎ והשלכתם ‎ לזרועות ‎ האבטלה.‎ 
שני ‎ המפעלים ‎ האלה ‎ בענף ‎ המזון ‎ מייצגים ‎ את ‎ חומרת ‎ הבעיה‎ 
של ‎ סגירת ‎ מפעלים ‎ באזורי ‎ פריפריה.‎ 
צורה ‎ חדשה ‎ ואכזרית ‎ של ‎ הקפיטליזם‎ 

העולם ‎ הכלכלי ‎ של ‎ המאה ‎ ה-21 ‎ הרגיל ‎ אותנו, ‎ צרכני‎ 
תקשורת, ‎ לוותר ‎ על ‎ הניסיון ‎ להבין ‎ את ‎ הפרטים ‎ הסבוכים‎ 
הקשורים ‎ במעורבות ‎ של ‎ בנקים, ‎ חברות ‎ ביטוח, ‎ בעלי ‎ מניות,‎ 
נושים ‎ ועוד ‎ מיני ‎ גורמים. ‎ אך ‎ המציאות ‎ של ‎ המשבר‎ 
והפיטורים ‎ מובנת ‎ בהחלט.‎ 

הקפיטליזם ‎ היה ‎ מבוסס ‎ תמיד ‎ על ‎ עקרון ‎ הרווח. ‎ אם‎ 
השקעה ‎ מסוימת ‎ לא ‎ הניבה ‎ את ‎ התשואה ‎ המצופה ‎ -  היא‎ 
חוסלה, ‎ גם ‎ במחיר ‎ אנושי ‎ גבוה. ‎ בשיטה ‎ הזאת, ‎ תאוות ‎ הבצע‎ 
אינה ‎ דבר ‎ שיש ‎ להתבייש ‎ בו, ‎ אלא ‎ היא ‎ יסוד ‎ מוסכם ‎ ומקובל.‎ 
ובכל ‎ זאת, ‎ בעשורים ‎ האחרונים ‎ אנחנו ‎ עדים ‎ לצורה ‎ חדשה‎ 
ואכזרית ‎ במיוחד ‎ של ‎ קפיטליזם, ‎ שנולדה ‎ כתוצאה ‎ משני‎ 
תהליכים ‎ מרכזיים ‎ והם ‎ -  שינוי ‎ משמעותי ‎ בדפוסי ‎ ההשקעה‎ 
של ‎ בעלי ‎ ההון, ‎ ותמורות ‎ במערכת ‎ הבנקאית.‎ 

הגיבור ‎ הקלאסי ‎ של ‎ הקפיטליזם ‎ היה ‎ בעל ‎ מפעל ‎ כמו ‎ הנרי‎ 
פורד, ‎ יצרן ‎ המכוניות: ‎ אדם ‎ בעל ‎ ממון ‎ רב, ‎ הקשור ‎ קשר ‎ ארוך‎ 
שנים ‎ למפעליו, ‎ ושניזון ‎ מהם ‎ לא ‎ רק ‎ במובן ‎ הכספי ‎ הישיר,‎ 
אלא ‎ גם ‎ במובן ‎ פסיכולוגי: ‎ פורד ‎ ראה ‎ את ‎ עצמו ‎ בראש‎ 
ובראשונה ‎ כיצרן ‎ מכוניות. ‎ אין ‎ לטעות, ‎ גם ‎ הנרי ‎ פורד ‎ ניצל ‎ את‎ 
עובדיו, ‎ שילם ‎ להם ‎ מעט ‎ מדי ‎ על ‎ עבודה ‎ רבה ‎ מדי, ‎ דיכא‎ 
באכזריות ‎ ועדי ‎ עובדים, ‎ וקיים ‎ את ‎ חלקו ‎ בעימות ‎ המובנה ‎ עם‎ 
עובדיו ‎ בשאלה ‎ למי ‎ הזכות ‎ לרווחי ‎ המפעל ‎ -  לעובדים ‎ או‎ 


לבעליו. ‎ ובכל ‎ זאת, ‎ מחויבות ‎ כזאת ‎ כמו ‎ של ‎ הנרי ‎ פורד‎ 
להצלחת ‎ מפעליו ‎ אינה ‎ קיימת ‎ עוד ‎ במערכת ‎ הכלכלית.‎ 

בפרשת ‎ "פרי ‎ הגליל" ‎ התברר, ‎ כי ‎ הבעלים ‎ הם ‎ אזרח ‎ בריטי,‎ 
איאן ‎ דיוויס, ‎ ומשקיע ‎ ישראלי ‎ בשם ‎ אביב ‎ אלגור, ‎ שכלל ‎ אינם‎ 
רואים ‎ עצמם ‎ "יצרני ‎ מזון". ‎ כאשר ‎ הם ‎ הסתבכו ‎ בחובות ‎ בשל‎ 
השקעות ‎ שונות, ‎ הנכס ‎ הראשון ‎ שהם ‎ ביקשו ‎ למכור ‎ לכיסוי‎ 
החוב ‎ לבנקים ‎ היה ‎ דווקא ‎ מפעל ‎ "פרי ‎ גליל" ‎ ולא ‎ משרדיהם,‎ 
בתיהם ‎ או ‎ מכוניותיהם.‎ 
הבנקים ‎ הפכו ‎ סחטנות ‎ לשיטה‎ 

שינוי ‎ דרמטי ‎ התחולל ‎ בעשורים ‎ האחרונים ‎ גם ‎ במערכת‎ 
הבנקים. ‎ לאחר ‎ כמה ‎ משברי ‎ בנקאות ‎ במאה ‎ העשרים, ‎ הפכה‎ 
המערכת ‎ הבנקאית ‎ את ‎ הסחטנות ‎ לשיטה. ‎ הלוואות ‎ מופקרות‎ 
ניתנות ‎ לבעלי ‎ הון ‎ תאבי ‎ בצע ‎ וחסרי ‎ אחריות, ‎ והחובות‎ 
שנצברים, ‎ לאחר ‎ שההלוואות ‎ אינן ‎ נפרעות, ‎ מגולגלים ‎ אל‎ 
הציבור ‎ ואל ‎ המדינה.‎ 

המשקיעים ‎ שרכשו ‎ את ‎ "פרי ‎ הגליל" ‎ השיגו ‎ מהבנקים‎ 
מימון ‎ לפרויקטים ‎ כושלים, ‎ כאשר ‎ הערבות ‎ האמיתית ‎ לא‎ 
הייתה ‎ הביטחון ‎ שההשקעה ‎ תשתלם, ‎ אלא ‎ הביטחון‎ 
שהממשלה ‎ לא ‎ תוכל ‎ להרשות ‎ לעצמה ‎ לתת ‎ למפעל ‎ להיסגר.‎ 

המשחק ‎ הכלכלי ‎ החדש ‎ והמוקצן ‎ הזה ‎ הוא ‎ מעין ‎ משחק‎ 
כדורגל, ‎ שבו ‎ שמור ‎ לעובדים ‎ תפקיד ‎ הכדור. ‎ בכללי ‎ המשחק‎ 
האלה, ‎ המשקיעים ‎ מחויבים ‎ קודם־כל ‎ ובעיקר ‎ לבנקים,‎ 
המחזיקים ‎ בחוב, ‎ ואילו ‎ ציבור ‎ העובדים ‎ נמצא ‎ בסוף ‎ התור.‎ 
בעלי ‎ מפעל ‎ הרפתקנים, ‎ שנחלצים ‎ ללא ‎ פגע ‎ בדרך ‎ זו ‎ או ‎ אחרת‎ 
מהחוב ‎ -  מזדרזים ‎ לחפש ‎ את ‎ ההזדמנות ‎ העסקית ‎ הבאה.‎ 
אז ‎ מה ‎ עושים?‎ 

בארצות ‎ אחרות ‎ כבר ‎ משנים ‎ את ‎ הכללים: ‎ במקום ‎ לדקלם‎ 
את ‎ סיסמאות ‎ "השוק ‎ החופשי", ‎ ממשלות ‎ מתערבות ‎ באופן‎ 
מסיבי, ‎ כדי ‎ למנוע ‎ קריסת ‎ מפעלים ‎ (ר׳ ‎ תעשיית ‎ הרכב‎ 
בארה״ב). ‎ גם ‎ בישראל ‎ נחוצה ‎ התערבות ‎ ממשלתית ‎ מיידית‎ 
לרכישת ‎ מפעלים ‎ העומדים ‎ בפני ‎ סגירה ‎ ולניהולם ‎ האחראי‎ 
בשיתוף ‎ העובדים. ‎ מדובר ‎ בהשקעה ‎ ממשלתית ‎ לא ‎ גדולה,‎ 
יחסית, ‎ היכולה ‎ להחזיר ‎ את ‎ עצמה ‎ במהירות. ‎ כאשר ‎ המאבק‎ 
הציבורי ‎ יידע ‎ להתמקד ‎ באחריות ‎ הממשלה ‎ לספק ‎ עבודה, ‎ לא‎ 
רק ‎ בגוש ‎ דן ‎ אפשר ‎ יהיה ‎ להתפרנס ‎ בכבוד.‎ 


מאבדים‎ /2‎ 


דחפורי ‎ העירייה ‎ הורסים ‎ בתים‎ 
בשכונת ‎ סילואן ‎ במזרח ‎ ירושלים‎ 

עיריית ‎ ירושלים ‎ החלה ‎ בביצוע ‎ הריסות ‎ בתים ‎ בסילואן.‎ 
בכפר ‎ מצויים ‎ 88  מבנים ‎ שלגביהם ‎ הוצא ‎ צו ‎ הריסה. ‎ השטח‎ 
בסילואן ‎ מיועד ‎ לבניית ‎ פארק ‎ לאומי.‎ 

ההריסות ‎ בכפר ‎ סילואן ‎ שבמזרח ‎ ירושלים ‎ זכו ‎ לאחרונה‎ 
לתשומת ‎ לב ‎ בינלאומית ‎ רבה, ‎ בשל ‎ ההליכים ‎ שנקטו ‎ תושבי‎ 
סילואן ‎ במאבקם ‎ בתוכנית ‎ המתאר ‎ 2000  של ‎ עיריית ‎ ירושלים.‎ 
תוכנית ‎ מתאר ‎ זו, ‎ אם ‎ תוצא ‎ לפועל, ‎ תגרום ‎ לכך, ‎ שכאלף‎ 
מתושבי ‎ השכונה ‎ יוותרו ‎ ללא ‎ דיור ‎ וללא ‎ תוכנית ‎ דיור ‎ חלופית‎ 
או ‎ פיצוי ‎ כלשהו ‎ מהרשויות. ‎ לאחרונה ‎ נדחתה ‎ תוכנית ‎ המתאר‎ 
החלופית, ‎ שהגישו ‎ תושבי ‎ הכפר ‎ לוועדת ‎ התכנון ‎ האזורית.‎ 

הריסת ‎ הבתים ‎ בסילואן ‎ היא ‎ חלק ‎ מהתוכנית ‎ של ‎ העמותה‎ 
הימנית ‎ הקיצונית, ‎ עמותת ‎ "אלעד", ‎ הקונה ‎ מגרשים ‎ בסילואן‎ 
וממצבת ‎ בהם ‎ נקודות ‎ התנחלות ‎ יהודיות. ‎ עמותה ‎ זו ‎ גם‎ 
הקימה ‎ ללא ‎ אישורים ‎ בניין ‎ בן ‎ 4  קומות ‎ בסילואן, ‎ אך ‎ למרות‎ 
שהוצא ‎ לו ‎ צו ‎ הריסה ‎ -  הבניין ‎ נותר ‎ עומד.‎ 

למאבק ‎ בהריסות ‎ הבתים ‎ הצטרפו ‎ כמה ‎ ארגונים ‎ לזכויות‎ 
אדם ‎ ישראליים ‎ ובינלאומיים, ‎ וביניהם: ‎ עיר-עמים, ‎ בצלם,‎ 
שומרי ‎ משפט ‎ -  רבנים ‎ למען ‎ זכויות ‎ אדם, ‎ האגודה ‎ לזכויות‎ 
האזרח ‎ ועוד.‎ 

כנס ‎ ראשון ‎ מסוגו ‎ באוניברסיטת ‎ תל-אביב‎ 

90  שנה ‎ למק״י: ‎ דיון ‎ אקדמי ‎ ופוליטי‎ 

בית ‎ הספר ‎ למדעי ‎ הרוח ‎ והמכון ‎ לדו-קיום ‎ יהודי-ערבי‎ 
בפקולטה ‎ למדעי ‎ החברה ‎ באוניברסיטת ‎ ת״א, ‎ והמחלקה‎ 
לסוצילוגיה, ‎ למדע ‎ המדינה ‎ ולתקשורת ‎ באוניברסיטה‎ 
הפתוחה ‎ -  חברו ‎ יחד ‎ בהכנתו ‎ של ‎ כנס ‎ המוקדש ‎ למפלגה‎ 
הקומוניסטית ‎ הישראלית ‎ במלאות ‎ 90  שנה ‎ לייסודה. ‎ הכנס‎ 
מתקיים ‎ בחסותה ‎ של ‎ קרן ‎ רוזה ‎ לוקסמבורג.‎ 

הכנס, ‎ שהוא ‎ ראשון ‎ מסוגו, ‎ יתקיים ‎ ביום ‎ ד', ‎ 25  במרס,‎ 
באולם ‎ כס ‎ המשפט ‎ בפקולטה ‎ למשפטים ‎ באוניברסיטת ‎ ת״א.‎ 

בחלק ‎ האקדמי ‎ של ‎ הכנס ‎ יתקיימו ‎ שלושה ‎ מושבים.‎ 
במושב ‎ הראשון ‎ (9.30-12.00), ‎ שהיו״ר ‎ שלו ‎ תהיה ‎ פרופ׳‎ 
אניטה ‎ שפירא, ‎ ירצו: ‎ פרופ׳ ‎ יואב ‎ פלד ‎ על ‎ מק״י ‎ ותנועת‎ 
העבודה ‎ הציונית; ‎ פרופ׳ ‎ מריו ‎ קסלר‎ (אוניברסיטת ‎ פוטסדאם)‎ 
על ‎ הקומאינטרן ‎ ופועלי ‎ ציון ‎ שמאל; ‎ וד״ר ‎ אביבה ‎ חלמיש ‎ על‎ 
פק״פ ‎ ומק״י: ‎ פיתוי, ‎ אתגר ‎ ואיום ‎ לשמאל ‎ הציוני.‎ 

במושב ‎ השני ‎ (12.30-14.15), ‎ שהיו״ר ‎ שלו ‎ יהיה ‎ ד״ר‎ 
מוסטפא ‎ כבהא, ‎ ירצו: ‎ פרופ׳ ‎ אורי ‎ רם ‎ על ‎ התיאוריה‎ 
הקומוניסטית ‎ במבחן ‎ ההיסטוריה ‎ הישראלית; ‎ ד״ר ‎ אילנה‎ 
קופמן ‎ על ‎ רק״ח-חד״ש ‎ ובנין ‎ התמיכה ‎ האלקטורלית; ‎ ופרופ׳‎ 
אמל ‎ ג׳מאל ‎ על ‎ המנהיגות ‎ הערבית ‎ במק״י.‎ 

במושב ‎ השלישי‎ (15.15-17.15), ‎ שהיו״ר ‎ שלו ‎ תהיה ‎ ד״ר‎ 
אנגליקה ‎ טים, ‎ מנהלת ‎ קרן ‎ רוזה ‎ לוקסמבורג, ‎ ירצו: ‎ המשורר‎ 
סמיח ‎ אל-קאסם ‎ על ‎ ספרות ‎ ופוליטיקה‎ ;  פרופ׳ ‎ גדי ‎ אלגזי ‎ על‎ 
התנגדות ‎ אזרחית ‎ בישראל; ‎ ויאיר ‎ צבן ‎ על ‎ משבר ‎ השמאל‎ 
הישראלי.‎ 

בחלקו ‎ האחרון ‎ של ‎ הכנס, ‎ החל ‎ בשעה ‎ 17.30, ‎ יתקיים‎ 
סימפוזיון ‎ פוליטי ‎ בהנחייתו ‎ של ‎ פרופ׳ ‎ ששון ‎ סומך‎ 
ובהשתתפות ‎ מוחמד ‎ נפאע, ‎ מזכ״ל ‎ מק״י, ‎ ח״כ ‎ דב ‎ חנין, ‎ תמר‎ 
גוז׳נסקי ‎ וד״ר ‎ אלכס ‎ יעקובסון.‎ 

הכנס ‎ פתוח ‎ לקהל ‎ הרחב.‎ 


מורשתה ‎ של ‎ רוזה ‎ לוקסמבורג‎ 
והשמאל ‎ הגרמני ‎ והישראלי‎ 

קרן ‎ רוזה ‎ לוקסמבורג, ‎ הקשורה ‎ במפלגת ‎ השמאל ‎ בגרמניה,‎ 
עורכת ‎ כנס ‎ לרגל ‎ חנוכת ‎ משרדי ‎ הקרן ‎ בתל-אביב, ‎ ולרגל‎ 
צאתה ‎ של ‎ מהדורה ‎ חדשה ‎ של ‎ ספרה ‎ של ‎ רוזה ‎ לוקסמבורג‎ 
"מכתבים ‎ מבית ‎ הסוהר", ‎ בתרגומה ‎ של ‎ לאה ‎ גולדברג.‎ 

הכנס ‎ יתקיים ‎ ביום ‎ ה׳, ‎ 12  במרס, ‎ החל ‎ מהשעה ‎ 9.30  בבית‎ 
סוקולוב ‎ (רחוב ‎ קפלן ‎ 4, ‎ ת״א). ‎ ישאו ‎ בו ‎ דברים ‎ מרצים‎ 
מהאקדמיה ‎ בישראל ‎ ובגרמניה ‎ ואישי ‎ ציבור. ‎ בין ‎ המרצים:‎ 
שולמית ‎ אלוני, ‎ ח״כ ‎ דב ‎ חנין, ‎ פרופ׳ ‎ גדי ‎ אלגזי, ‎ ברברה‎ 
סבירסקי, ‎ פרופ׳ ‎ משה ‎ צוקרמן, ‎ פרופ׳אנליזה ‎ לשיצה ‎ ואחרים.‎ 

מכתב ‎ למערכת‎ 

מאבקים ‎ של ‎ פועלים ‎ פלסטינים ‎ בהתנחלויות‎ 

באזורי ‎ התעשייה ‎ הישראליים ‎ בגדה ‎ המערבית ‎ נגיש ‎ ופשוט‎ 
לנצל ‎ פועלים ‎ פלסטינים. ‎ זה ‎ המצב ‎ לא ‎ רק ‎ בגלל ‎ המצוקה‎ 
הכלכלית, ‎ שאינה ‎ מותירה ‎ להם ‎ ברירה, ‎ אלא ‎ גם ‎ משום‎ 
שכמעט ‎ שאין ‎ אכיפה ‎ ממשלתית ‎ ישראלית ‎ של ‎ דיני ‎ העבודה‎ 
לגבי ‎ העבריינים, ‎ המהווים ‎ רוב ‎ בקרב ‎ המעסיקים.‎ 

פועלים ‎ פלסטינים, ‎ המועסקים ‎ במושבים ‎ בבקעת ‎ הירדן,‎ 
הגיבו ‎ בפליאה ‎ ובכעס, ‎ כאשר ‎ שמעו ‎ הסבר ‎ על ‎ אודות‎ 
זכויותיהם ‎ לפי ‎ חוק ‎ העבודה ‎ הישראלי. ‎ כמה ‎ מהעובדים ‎ פרצו‎ 
בצחוק ‎ לאור ‎ הגילוי, ‎ שניצלו ‎ אותם ‎ במשך ‎ שנים. ‎ המתוסכלים‎ 
ביניהם ‎ אמרו, ‎ שאין ‎ להם ‎ ברירה. ‎ פועלים ‎ שרצו ‎ לחולל ‎ שינוי‎ 
שאלו, ‎ איך ‎ הם ‎ יכולים ‎ לקבל ‎ שכר ‎ כחוק ‎ ? 

הפועלים ‎ הפלסטינים ‎ בבקעת ‎ הירדן ‎ מכירים ‎ בקושי ‎ את‎ 
שמות ‎ מעסיקיהם ‎ הישראלים. ‎ שמו ‎ הפרטי ‎ של ‎ קבלן ‎ העבודה‎ 
הפלסטיני, ‎ המסיע ‎ אותם ‎ למקום ‎ העבודה, ‎ הוא ‎ המידע ‎ היחיד‎ 
שברשותם. ‎ אותו ‎ קבלן ‎ גם ‎ דואג, ‎ שהפועלים ‎ יעבדו ‎ בכמה‎ 
מקומות ‎ עבודה ‎ במהלך ‎ השנה, ‎ ובכך ‎ נמנעת ‎ מהם ‎ האפשרות‎ 
לזכות ‎ ביציבות ‎ במקום ‎ עבודתם.‎ 

קו ‎ לעובד ‎ מקפידה ‎ לשלוח ‎ תלונות ‎ למשרד ‎ התמ״ת‎ 
בתקווה, ‎ שהמשרד ‎ הממשלתי ‎ יחליט ‎ לאכוף ‎ את ‎ החוק. ‎ אך‎ 
בפועל ‎ אין ‎ כל ‎ שיפור ‎ באכיפה ‎ בשטח.‎ 

התכתבות ‎ של ‎ קו ‎ לעובד ‎ עם ‎ מעסיקים ‎ ודרישה ‎ לתשלום‎ 
שכר ‎ מינימום ‎ מובילות ‎ לעיתים ‎ להשתקת ‎ הפועלים‎ 
הפלסטינים ‎ בידי ‎ מעסיקיהם ‎ הישראלים. ‎ לעיתים ‎ מעלים‎ 
המעבידים ‎ את ‎ השכר ‎ היומי ‎ בכמה ‎ שקלים ‎ אך ‎ מבלי ‎ שיגיע‎ 
לשכר ‎ המינימום. ‎ דרך ‎ אחרת ‎ היא ‎ פיטורי ‎ פועלים ‎ כפעולת‎ 
הפחדה ‎ כלפי ‎ יתר ‎ העובדים, ‎ הדורשים ‎ את ‎ זכויותיהם.‎ 

במפעלים ‎ בודדים ‎ הצליחו ‎ פועלים ‎ פלסטינים ‎ להתארגן‎ 
ולחולל ‎ שינוי ‎ בתנאי ‎ העסקתם. ‎ במפעל ‎ באזור ‎ התעשייה‎ 
"ניצני ‎ השלום", ‎ ועד ‎ העובדים ‎ של ‎ המפעל ‎ הצליח ‎ ללחוץ ‎ על‎ 
המעסיק ‎ להעלות ‎ את ‎ שכר ‎ העובדים ‎ במהלך ‎ שנה ‎ אחת ‎ מ- ‎ 10 
שקלים ‎ ל-17 ‎ שקלים ‎ לשעה. ‎ בנגרייה ‎ באזור ‎ התעשייה ‎ ברקן,‎ 
פועלים ‎ התארגנו ‎ ותבעו ‎ את ‎ המעסיק ‎ בבית ‎ הדין ‎ לעבודה.‎ 
בעקבות ‎ התביעה ‎ קיבלו ‎ העובדים ‎ תשלום ‎ הפרשי ‎ שכר, ‎ פדיון‎ 
ימי ‎ חופשה ‎ שנתית ‎ ודמי ‎ הבראה ‎ עבור ‎ שנים ‎ קודמות. ‎ כמו ‎ כן,‎ 
החלו ‎ לקבל ‎ את ‎ משכורתם ‎ לפי ‎ שכר ‎ המינימום ‎ ולקבל ‎ תלושי‎ 
משכורת. ‎ זוהי ‎ תחילתה ‎ של ‎ דרך ‎ לחולל ‎ שינוי ‎ בתודעה ‎ לא ‎ רק‎ 
מול ‎ המעסיק ‎ הישראלי, ‎ שהתרגל ‎ להפר ‎ את ‎ החוק, ‎ אלא ‎ גם‎ 
בחברה ‎ הפלסטינית, ‎ שהתרגלה ‎ לניצול.‎ 

סלוא ‎ עלינאת‎ 

רכזת ‎ פעילות ‎ בקרב ‎ העובדים ‎ הפלסטינים ‎ ב״קו ‎ לעובד"‎ 


חברה‎ /3‎ 


חברת ‎ מועצת ‎ העיר ‎ חיפה, ‎ עדנה ‎ זרצקי־טולידאנו‎ (חד״ש):‎ 

אל ‎ לעירייה ‎ להיות ‎ שותפה ‎ לתעשיית ‎ העוני‎ 


חברת ‎ מועצת ‎ העיר ‎ חיפה, ‎ עדנה ‎ זו־צקי-טולידאנו‎ 
(חד״ש), ‎ המכהנת ‎ כיו״ר ‎ ועדת ‎ הרווחה ‎ העירונית, ‎ הגישה ‎ ( 
24.2) ‎ הצעה ‎ דחופה ‎ לסדר, ‎ לאחר ‎ שנודע ‎ לה, ‎ כי ‎ 15  עובדים,‎ 
אשר ‎ רובם ‎ נתונים ‎ במצב ‎ סוציו-אקונומי ‎ קשה, ‎ פוטרו‎ 
לאחרונה ‎ מעבודתם ‎ בעירייה.‎ 

בין ‎ המפוטרים ‎ -  א׳, ‎ אשר ‎ היה ‎ מכור ‎ לסמים ‎ בעבר, ‎ נגמל‎ 
לפני ‎ עשר ‎ שנים, ‎ עבד ‎ והתנדב ‎ בהוסטל ‎ לשיקום ‎ האסיר‎ 
בחיפה ‎ לפני ‎ שהחל ‎ לעבוד ‎ בעירייה. ‎ בתו ‎ התינוקת ‎ היא ‎ חולת‎ 
לב ‎ ועברה ‎ ניתוח ‎ לב ‎ לפני ‎ חודשים ‎ ספורים, ‎ והוא ‎ מתגורר ‎ עם‎ 
משפחתו ‎ באחת ‎ מהשכונות ‎ העניות ‎ בעיר.‎ 

"מנהליו ‎ של ‎ האיש ‎ הסבירו ‎ לי, ‎ כי ‎ הוא ‎ תיפקד ‎ כהלכה‎ 
בעבודה, ‎ ופיטוריו ‎ היו ‎ עקב ‎ העובדה, ‎ שהועסק ‎ לפי ‎ סעיף‎ 
תקציבי. ‎ כאשר ‎ פניתי ‎ לאגף ‎ שהעסיק ‎ ופיטר ‎ את ‎ האיש,‎ 
נעניתי, ‎ שהבעיות ‎ הקיומיות ‎ שלו ‎ אינן ‎ החמורות ‎ ביותר, ‎ וכי‎ 
יחד ‎ עימו ‎ פוטרו ‎ אנשים ‎ שמצוקותיהם ‎ חריפות ‎ הרבה ‎ יותר,‎ 
וביניהם ‎ עולים ‎ מאתיופיה ‎ בעלי ‎ משפחות ‎ גדולות״ ‎ -  ציינה‎ 
זרצקי-טולידאנו ‎ והוסיפה: ‎ "אגף ‎ משאבי ‎ אנוש ‎ טען ‎ בפניי, ‎ כי‎ 
אין ‎ באפשרותם ‎ להביא ‎ בחשבון ‎ את ‎ ההשלכות ‎ של ‎ הפיטורים‎ 
על ‎ חיי ‎ העובדים ‎ ומשפחותיהם".‎ 

בהצעתה ‎ הדחופה ‎ לסדר ‎ יום, ‎ כתבה ‎ זרצקי-טולידאנו ‎ מדוע‎ 
היא ‎ סבורה ‎ כי ‎ על ‎ מועצת ‎ העיר ‎ לקחת ‎ לטיפולה ‎ נושא ‎ זה:‎ 
"לפיטורים ‎ השלכות ‎ מרחיקות ‎ לכת ‎ על ‎ העובדים ‎ ועל‎ 
משפחותיהם, ‎ והעירייה ‎ אינה ‎ יכולה ‎ לנהוג ‎ כשותפה ‎ בכירה‎ 
בתעשיית ‎ העוני ‎ והמצוקה". ‎ לדבריה, ‎ על ‎ העירייה ‎ לתת ‎ את‎ 
הדעת ‎ לנושא ‎ זה ‎ לא ‎ רק ‎ עקב ‎ מחויבות ‎ מוסרית, ‎ אלא ‎ גם ‎ כחלק‎ 
מההגנה ‎ על ‎ השקעותיה ‎ במשאבים ‎ האנושיים.‎ 

"אנו, ‎ כמועצת ‎ העיר, ‎ האחראים ‎ על ‎ השקעת ‎ הכספים‎ 
בחינוך ‎ ובקליטה, ‎ בגמילה ‎ ובשיקום... ‎ צריכים ‎ לתת ‎ דין‎ 
וחשבון, ‎ כאשר ‎ אנו ‎ משליכים ‎ לאשפה ‎ משפחות ‎ שלמות,‎ 
כאשר ‎ עצם ‎ הפעולה ‎ גורמת ‎ לעיר ‎ הוצאות ‎ מיותרות, ‎ שיידרשו‎ 
עד ‎ מהרה ‎ בניסיון ‎ לשקם ‎ מחדש ‎ מבוגרים ‎ וילדים", ‎ כתבה.‎ 

"אני ‎ מציעה ‎ להקים ‎ צוות, ‎ בהשתתפות ‎ אגף ‎ הרווחה, ‎ אשר‎ 
יבחן ‎ לפני ‎ פיטורים ‎ השלכות ‎ אפשריות, ‎ כמו ‎ גם ‎ עלויות ‎ לעיר‎ 
עקב ‎ הפיטורים״ ‎ -  הציעה ‎ זרצקי-טולידאנו. ‎ כמו ‎ כן ‎ הציעה‎ 
להכין ‎ "תוכנית ‎ חוסן" ‎ להתמודדות ‎ עם ‎ האבטלה ‎ ועם‎ 
השלכותיה ‎ על ‎ המשפחה ‎ ועל ‎ הקהילה.‎ 

מאז ‎ הבחירות, ‎ לא ‎ חתמה ‎ סיעת ‎ חד״ש ‎ על ‎ הסכם‎ 
קואליציוני ‎ עם ‎ ראש־העיר, ‎ יונה ‎ יהב. ‎ לדבריה, ‎ הדבר ‎ נובע‎ 
מכך ‎ שטרם ‎ הושגה ‎ הסכמה ‎ בין ‎ הצדדים ‎ לגבי ‎ דרישותיה ‎ של‎ 
סיעת ‎ חד״ש ‎ בנושאי ‎ חינוך, ‎ רווחה ‎ ושכונות ‎ המצוקה ‎ בעיר.‎ 

לראשונה: ‎ "עיר ‎ לכולנו" ‎ תציב ‎ באתרה‎ 
את ‎ הצעת ‎ התקציב ‎ של ‎ ת״א-יפו ‎ ל-2009‎ 

בישיבת ‎ מועצת ‎ עיריית ‎ ת״א-יפו ‎ ב-16 ‎ במרס, ‎ תתקיים‎ 
הצבעה ‎ על ‎ התקציב ‎ לשנה ‎ הקרובה. ‎ לפי ‎ החוק, ‎ מחויבת‎ 
העירייה ‎ להעביר ‎ את ‎ ספר ‎ התקציב ‎ 10  ימים ‎ לפני ‎ ההצבעה‎ 
לכל ‎ חברי ‎ המועצה. ‎ אם ‎ אכן ‎ תקיים ‎ העירייה ‎ את ‎ החוק, ‎ תעלה‎ 
תנועת ‎ "עיר ‎ לכולנו" ‎ סריקה ‎ של ‎ ספר ‎ התקציב ‎ לאתר ‎ התנועה.‎ 

חבר ‎ המועצה ‎ מטעם ‎ "עיר ‎ לכולנו", ‎ ד״ר ‎ נח ‎ עפרון, ‎ מסר:‎ 
"מגיע ‎ לכל ‎ תושב ‎ בעיר ‎ לדעת ‎ על ‎ מה ‎ העירייה ‎ מוציאה ‎ את‎ 
כספי ‎ הציבור. ‎ כיום, ‎ העירייה ‎ כלל ‎ אינה ‎ מפרסמת ‎ את ‎ התקציב‎ 


שהיא ‎ מציעה. ‎ אפילו ‎ לחברי ‎ מועצת ‎ העירייה, ‎ היא ‎ מעבירה‎ 
את ‎ התקציב ‎ המוצע ‎ רק ‎ שבוע ‎ וחצי ‎ לפני ‎ שהם ‎ אמורים‎ 
לאשרו, ‎ פרק ‎ זמן ‎ קצר ‎ מהנדרש ‎ ללמוד ‎ תקציב ‎ של ‎ מאות‎ 
מיליוני ‎ שקלים, ‎ בעל ‎ עשרות ‎ אלפי ‎ סעיפים. ‎ כצעד ‎ ראשון‎ 
בקמפיין ‎ של ‎ ׳עיר ‎ לכולנו׳ ‎ לשקיפות ‎ בתהליך ‎ קביעת ‎ התקציב‎ 
העירוני, ‎ החלטנו ‎ להעלות ‎ את ‎ תקציב ‎ העירייה ‎ במלואו ‎ באתר‎ 
התנועה, ‎ מיד ‎ לאחר ‎ שנקבל ‎ אותו, ‎ טרם ‎ ההצבעה. ‎ בעתיד,‎ 
נדרוש ‎ מהעירייה ‎ לשתף ‎ את ‎ הציבור ‎ בתהליך ‎ קביעת ‎ התקציב‎ 
ובניהול ‎ העיר ‎ בכלל, ‎ כפי ‎ שנעשה ‎ בערים ‎ רבות ‎ בעולם".‎ 

יצוין ‎ שבאתר ‎ "עיר ‎ לכולנו" ‎ ניתן ‎ למצוא ‎ את ‎ שני ‎ ספרי‎ 
התקציב ‎ הקודמים ‎ של ‎ עיריית ‎ ת״א-יפו,‎ _ 

תוכנית ‎ ויסקונסין ‎ אינה ‎ תורמת ‎ למובטלים‎ 

■עקב ‎ זיגדון, ‎ סמנכ״ל ‎ שירות ‎ התעסוקה ‎ הביע ‎ דעה‎ 
שלילית ‎ על ‎ תוכנית ‎ ויסקונסין, ‎ שהאוצר ‎ מבקש ‎ להרחיבה.‎ 

בריאיון ‎ ל״מעריב" ‎ ציין ‎ זיגדון, ‎ כי ‎ תוכנית ‎ ויסקונסין ‎ היא‎ 
תוכנית ‎ בזבזנית, ‎ שאינה ‎ מטיבה ‎ עם ‎ דורשי ‎ העבודה ‎ ואלה‎ 
הפונים ‎ לקבל ‎ הבטחת ‎ הכנסה. ‎ התוכנית ‎ משרתת ‎ את ‎ היזמים‎ 
והחברות ‎ הפרטיות, ‎ המפעילים ‎ אותה. ‎ זיגדון ‎ הדגיש, ‎ כי‎ 
החלטת ‎ האוצר ‎ להרחיב ‎ את ‎ תוכנית ‎ ויסקונסין ‎ נעשתה ‎ בלי‎ 
בדיקה ‎ מקדימה ‎ בדבר ‎ יעילותה.‎ 

זיגדון ‎ מבסס ‎ את ‎ מסקנותיו ‎ על ‎ שני ‎ דוחות ‎ של ‎ הביטוח‎ 
הלאומי ‎ ומכון ‎ ברוקדייל, ‎ שפורסמו ‎ לאחרונה. ‎ הדוחות‎ 
משווים ‎ את ‎ תוצאות ‎ הפעילות ‎ של ‎ תוכנית ‎ ויסקונסין,‎ 
המופעלת ‎ בידי ‎ חברות ‎ פרטיות, ‎ ואשר ‎ נועדה ‎ לטפל ‎ במקבלי‎ 
הבטחת ‎ הכנסה, ‎ לבין ‎ הפעילות ‎ הרצופה ‎ של ‎ שירות ‎ התעסוקה‎ 
בנושא ‎ אבטלה. ‎ הדוחות ‎ מלמדים, ‎ כי ‎ היתרון ‎ שבטיפול ‎ הניתן‎ 
באמצעות ‎ החברות ‎ הפרטיות‎ (  תוכנית ‎ ויסקונסין) ‎ הוא ‎ מזערי,‎ 
בעוד ‎ שהתקציב ‎ המושקע ‎ בה ‎ (בחישוב ‎ למטופל) ‎ גבוה ‎ לאין‎ 
ערוך ‎ מהתקציב ‎ של ‎ שירות ‎ התעסוקה ‎ לטיפול ‎ במובטל.‎ 

כך, ‎ למשל, ‎ משפרת ‎ תוכנית ‎ ויסקונסין ‎ את ‎ הכנסתו ‎ של‎ 
מקבל ‎ הבטחת ‎ הכנסה, ‎ שטופל ‎ באמצעות ‎ התוכנית, ‎ ב-278‎ 
שקלים ‎ בלבד, ‎ לעומת ‎ התוצאות ‎ של ‎ התוכנית ‎ שמפעיל ‎ שירות‎ 
התעסוקה. ‎ השוואה ‎ של ‎ תוצאות ‎ הטיפול ‎ במקבלי ‎ הבטחת‎ 
הכנסה ‎ בעלי ‎ השכלה ‎ של ‎ עד ‎ 8  שנות ‎ לימוד ‎ כמו ‎ גם ‎ ההשמה‎ 
של ‎ מקבלי ‎ הבטחת ‎ הכנסה ‎ במשרות ‎ מלאות ‎ מלמדת, ‎ כי‎ 
למעשה ‎ אין ‎ הבדל ‎ בין ‎ תוכנית ‎ ויסקונסין ‎ לבין ‎ פעילות ‎ שירות‎ 
התעסוקה.‎ 

חשוב ‎ לזכור, ‎ כי ‎ התקציב ‎ של ‎ תוכנית ‎ ויסקונסין ‎ בין ‎ סוף‎ 
2005  לסוף ‎ 2007  עמד ‎ על ‎ 138  מיליון ‎ שקל, ‎ ובתקופה ‎ זו‎ 
ביצעה ‎ התוכנית ‎ 5,424  השמות ‎ בממוצע ‎ לשנה. ‎ התקציב‎ 
השנתי ‎ של ‎ שירות ‎ התעסוקה ‎ באותן ‎ שנים ‎ עמד ‎ על ‎ 147  מיליון‎ 
שקל, ‎ אך ‎ מספר ‎ ההשמות ‎ בעבודה ‎ בממוצע ‎ לשנה ‎ עמד ‎ על ‎ כ¬‎ 
ססו ‎ אלף ‎ -  פי ‎ 18  יותר ‎ ממספר ‎ ההשמות ‎ של ‎ ויסקונסין.‎ 

בתקציב ‎ לשנת ‎ 2009, ‎ שיוגש ‎ לאחר ‎ כינון ‎ הממשלה,‎ 
בכוונת ‎ האוצר ‎ להציע ‎ שתוכנית ‎ ויסקונסין ‎ תופעל ‎ לא ‎ באופן‎ 
ניסיוני, ‎ אלא ‎ בפריסה ‎ ארצית, ‎ ובדרך ‎ זו ‎ לנשל ‎ את ‎ שירות‎ 
התעסוקה ‎ מהטיפול ‎ במובטלים ‎ ולהעשיר ‎ את ‎ היזמים‎ 
הפרטיים, ‎ מפעילי ‎ ויסקונסין.‎ 


מק״י ‎ בת ‎ 4/ 90 


בשורות ‎ הנוער ‎ הקומוניסט׳ ‎ שפעל ‎ במחתרת‎ 

מזיכרונותיו ‎ של ‎ חנוך ‎ סולודר ‎ (1979־1919).‎ 


חנוך ‎ סולודר ‎ נולד ‎ בשנת ‎ 1919  בעיירה ‎ יהודית‎ 
באזור ‎ ק״ב ‎ (אוקראינה). ‎ לאחר ‎ מות ‎ אביו, ‎ עלתה‎ 
המשפחה ‎ לארץ. ‎ חנוך ‎ היה ‎ אז ‎ נער ‎ בן ‎ 13. ‎ החל ‎ ללמוד‎ 
בבית ‎ ספר ‎ בפתח-תקווה, ‎ אך ‎ לאחר ‎ מחצית ‎ השנה ‎ יצא‎ 
לעבוד ‎ כפועל ‎ בפרדס.‎ 

בזיכרונותיו, ‎ המצויים ‎ בארכיון ‎ של ‎ רות ‎ לוביץ', ‎ סיפר‎ 
חנוך ‎ סולודר ‎ על ‎ שנות ‎ המחתרת:‎ 

"הגעתי ‎ מברית-המועצות ‎ לארץ ‎ קפיטליסטית, ‎ שלא ‎ ידעתי‎ 
מה ‎ בדיוק ‎ קורה ‎ בה. ‎ ידעתי ‎ שיש ‎ בעיות ‎ בין ‎ יהודים ‎ לערבים.‎ 
הצטרפתי ‎ לתנועת ‎ הנוער ‎ העובד. ‎ לאחר ‎ זמן ‎ קצר ‎ הצטרף‎ 
לתנועה ‎ יוסף ‎ שניצר, ‎ ואנחנו ‎ התיידדנו. ‎ פעם ‎ אמרתי ‎ ליוסף,‎ 
שהנוער ‎ העובד ‎ אינו ‎ בשבילנו, ‎ כי ‎ אנחנו ‎ נוער ‎ פרולטרי.‎ 
הצעתי ‎ לו ‎ אז ‎ לעבור ‎ למפלגת ‎ פועלי ‎ ציון, ‎ ששמעתי ‎ עליה, ‎ אם‎ 
כי ‎ לא ‎ ידעתי ‎ בדיוק ‎ מה ‎ דרכה.‎ 

כמובן ‎ שלא ‎ היה ‎ לי ‎ מושג, ‎ שיוסף ‎ שניצר ‎ היה ‎ כבר ‎ אז ‎ חבר‎ 
בברית ‎ הנוער ‎ הקומוניסטי, ‎ שפעלה ‎ במחתרת. ‎ יוסף ‎ הסביר ‎ לי‎ 
בסבלנות ‎ רבה, ‎ שפועלי ‎ ציון ‎ איננה ‎ מפלגה ‎ קומוניסטית, ‎ וכי‎ 
ישנה ‎ בארץ ‎ מפלגה ‎ קומוניסטית, ‎ ואז ‎ הוסיף ‎ בלחש, ‎ כי ‎ היא‎ 
פועלת ‎ באופן ‎ לא-לגאלי.‎ 

כבר ‎ אז, ‎ כאשר ‎ עדיין ‎ לא ‎ הצטרפתי ‎ לנוער ‎ הקומוניסטי,‎ 
המשטרה ‎ הבריטית ‎ בפתח-תקווה ‎ שמה ‎ עלי ‎ עין. ‎ אחר-כך‎ 
הסתבר ‎ לי, ‎ כי ‎ המדריכה ‎ בנוער ‎ העובד ‎ הלשינה ‎ עלי ‎ שאני‎ 
קומוניסט.‎ 

בינתיים, ‎ יוסף ‎ שניצר ‎ הביא ‎ אותי ‎ אל ‎ אביו, ‎ שהיה ‎ חבר‎ 
מפלגה ‎ ודיבר ‎ אידיש, ‎ והסביר ‎ לי ‎ על ‎ המפלגה ‎ הקומוניסטית.‎ 
בעקבות ‎ השיחות ‎ האלה ‎ הצטרפתי ‎ ב-1934 ‎ לנוער‎ 
הקומוניסטי. ‎ זה ‎ קרה ‎ שנתיים ‎ לאחר ‎ שעליתי ‎ לארץ.‎ 

הקבוצה ‎ שלנו ‎ בנוער ‎ הקומוניסטי ‎ הייתה ‎ נפגשת ‎ בצריפון,‎ 
שניצב ‎ בסביבות ‎ רחוב ‎ מקווה ‎ ישראל. ‎ המדריכה ‎ שלנו, ‎ יעל‎ 
גרזון, ‎ העבירה ‎ לנו ‎ סקירות ‎ פוליטיות ‎ ולימדה ‎ אותנו, ‎ איך‎ 
להסביר ‎ את ‎ עמדותינו ‎ לנוער ‎ העובד ‎ ואיך ‎ להתנהג ‎ במקומות‎ 
העבודה. ‎ באותן ‎ שנים, ‎ קומוניסט ‎ היה ‎ צריך ‎ לקבל ‎ אישור‎ 
מהמפלגה ‎ לעזוב ‎ את ‎ מקום ‎ עבודתו.‎ 

במקביל ‎ לפעילות ‎ בנוער ‎ הקומוניסטי, ‎ המשכתי ‎ לפעול ‎ גם‎ 
בתנועת ‎ הנוער ‎ העובד, ‎ שפעילותה ‎ הייתה ‎ לגאלית. ‎ תפקידי‎ 
היה ‎ לנהל ‎ ויכוחים ‎ עם ‎ חברי ‎ הנוער ‎ העובד, ‎ אך ‎ לא ‎ לתת‎ 
למדריכים ‎ עילה ‎ לזרוק ‎ אותי ‎ מהתנועה.‎ 

באפריל ‎ 1936  הוחלט, ‎ כי ‎ מאחר ‎ שבירושלים ‎ אין ‎ חברים‎ 
של ‎ הנוער ‎ הקומוניסטי, ‎ הטילו ‎ עלי ‎ ועל ‎ חבר ‎ נוסף ‎ לנסוע‎ 
לירושלים ‎ ולהפיץ ‎ שם ‎ כרוזים. ‎ שמתי ‎ את ‎ הכרוזים ‎ מתחת‎ 
לחולצה ‎ ונסענו ‎ לירושלים. ‎ זו ‎ הייתה ‎ הפעם ‎ הראשונה‎ 
שביקרתי ‎ בירושלים. ‎ כאשר ‎ הגענו ‎ לכתובת ‎ שנמסרה ‎ לנו,‎ 
ראיתי ‎ גבר ‎ יושב ‎ במרפסת ‎ ומסרתי ‎ לו ‎ את ‎ הכרוזים. ‎ להפתעתי,‎ 
הגבר ‎ התגלה ‎ כשוטר ‎ ערבי, ‎ הקשור ‎ לבולשת ‎ הבריטית. ‎ חברי,‎ 
שהכיר ‎ את ‎ ירושלים, ‎ הצליח ‎ להימלט, ‎ ואילו ‎ אותי ‎ עצר‎ 
השוטר ‎ והוביל ‎ אותי ‎ לבית ‎ המעצר ‎ במגרש ‎ הרוסים.‎ 

מאחר ‎ שטרם ‎ מלאו ‎ לי ‎ אז ‎ 18, ‎ נחשבתי ‎ קטין, ‎ ולכן ‎ העבירו‎ 
אותיללשכת ‎ הסעד ‎ שטיפלה ‎ בנוער ‎ עבריין. ‎ העובדת ‎ במקום‎ 
ניסתה ‎ לדלות ‎ ממני, ‎ מה ‎ היה ‎ שם ‎ הנער ‎ השני, ‎ וזאת ‎ לאחר‎ 


שבחקירת ‎ המשטרה ‎ סירבתי ‎ לומר ‎ את ‎ שמו. ‎ מאחר ‎ שתפסו‎ 
אותי ‎ עם ‎ הכרוזים, ‎ לא ‎ היה ‎ טעם ‎ להעמיד ‎ פנים, ‎ ולכן ‎ בשיחות‎ 
עם ‎ השוטרים ‎ ועם ‎ העובדת ‎ אמרתי ‎ בגלוי, ‎ מה ‎ צריך ‎ לעשות‎ 
בארץ.‎ 

העמידו ‎ אותי ‎ למשפט ‎ בירושלים. ‎ מאחר ‎ שהייתי ‎ קטין,‎ 
הביאו ‎ לבית ‎ המשפט ‎ מורה ‎ מבית ‎ הספר ‎ שבו ‎ למדתי ‎ רק ‎ חצי‎ 
שנה, ‎ וביקשו ‎ ממנה ‎ להסביר, ‎ מדוע ‎ הפכתי ‎ קומוניסט. ‎ אותה‎ 
מורה ‎ רקחה ‎ סיפור, ‎ לפיו ‎ הצטיינתי ‎ במתמטיקה, ‎ ומשום ‎ שלא‎ 
הייתה ‎ לי ‎ אפשרות ‎ להמשיך ‎ ללמוד ‎ -  נעשיתי ‎ קומוניסט. ‎ בשל‎ 
העדות ‎ הזאת, ‎ השופט ‎ לא ‎ הטיל ‎ עלי ‎ מאסר ‎ בפועל, ‎ אלא‎ 
מאסר ‎ על ‎ תנאי ‎ לשנתיים, ‎ וחייב ‎ אותי ‎ להתייצב ‎ במשטרה ‎ מדי‎ 
שבוע. ‎ כך ‎ יצאתי ‎ לחופשי ‎ לאחר ‎ ששה ‎ ימי ‎ מאסר.‎ 

חזרתי ‎ לפתח-תקווה ‎ והמשכתי ‎ בפעילות. ‎ אך ‎ הייתה ‎ בעיה:‎ 
מאחר ‎ שהייתי ‎ במאסר, ‎ נחשבתי ‎ "שרוף", ‎ והיה ‎ עלי ‎ להימנע‎ 
מלפגוש ‎ חברים, ‎ כדי ‎ שהמשטרה ‎ לא ‎ תשים ‎ עליהם ‎ יד. ‎ אפילו‎ 
את ‎ החברה ‎ שלי ‎ אסרו ‎ עלי ‎ לפגוש.‎ 

האווירה ‎ הציבורית ‎ אז ‎ הייתה ‎ נגד ‎ המפלגה, ‎ ולקומוניסט‎ 
היה ‎ קשה ‎ לקבל ‎ עבודה. ‎ אבל ‎ אני ‎ הסתדרתי, ‎ משום ‎ שהייתי‎ 
פועל ‎ טוב. ‎ עבודתי ‎ הייתה ‎ כה ‎ טובה, ‎ שכאשר ‎ נעצרתי ‎ בפעם‎ 
השנייה ‎ והשלישית, ‎ הפרדסן ‎ בפתח-תקווה, ‎ שאצלו ‎ עבדתי,‎ 
ואשר ‎ היה ‎ מנוול ‎ רציני, ‎ בא ‎ למשטרה ‎ לבקש ‎ שישחררו ‎ אותי,‎ 
כי ‎ אני ‎ נחוץ ‎ במקום ‎ העבודה.‎ 

בשנת ‎ 1938  שוב ‎ אסרו ‎ אותי, ‎ והפעם ‎ נשפטתי ‎ לשלושה‎ 
חודשי ‎ מאסר ‎ בכלא ‎ עכו. ‎ בשנת ‎ 1940  אסרו ‎ אותי ‎ יחד ‎ עם‎ 
שורה ‎ של ‎ מנהיגים ‎ במפלגה. ‎ זה ‎ היה ‎ מעצר ‎ מנע ‎ לפי ‎ החוק‎ 
הבריטי. ‎ הוחזקתי ‎ בכלא ‎ מזרעה ‎ במשך ‎ שנה ‎ תמימה ‎ ללא‎ 
משפט.‎ 

בכלא ‎ מזרעה, ‎ בו ‎ היו ‎ כלואים ‎ לחוד ‎ יהודים ‎ וערבים,‎ 
התנאים ‎ היו ‎ סבירים, ‎ יחסית ‎ לבתי ‎ כלא ‎ אחרים: ‎ קיבלנו ‎ שם‎ 
ספרים ‎ ועיתונים ‎ ויכולנו ‎ לקנות ‎ בקנטינה. ‎ כלואים ‎ היינו ‎ אז‎ 
יחד ‎ 15  קומוניסטים ‎ וניהלנו ‎ מעין ‎ קומונה ‎ בכל ‎ הקשור‎ 
בחבילות ‎ מזון ‎ ובסיגריות".‎ 

*  *  * 

לאחר ‎ ששוחרר ‎ מהכלא, ‎ התנדב ‎ סולודר ‎ לצבא‎ 
הבריטי, ‎ שלחם ‎ בצבא ‎ הנאצי ‎ בצפון ‎ אפריקה, ‎ בפיקודו‎ 
של ‎ רומל. ‎ בהמשך ‎ השתתף ‎ בפלישה ‎ של ‎ הצבא ‎ הבריטי‎ 
לאיטליה. ‎ אונייה ‎ בריטית, ‎ שבה ‎ הפליג, ‎ הופצצה ‎ וחיילים‎ 
רבים ‎ נספו, ‎ אך ‎ סולודר ‎ ניצל.‎ 

לאחר ‎ הקמת ‎ המדינה, ‎ עבד ‎ סולודר ‎ כבוחן ‎ רכב‎ 
ובתנובה. ‎ בכל ‎ מקום ‎ עבודה ‎ ארגן ‎ מאבקים ‎ איגוד‎ 
מקצועיים ‎ והשיג ‎ לחבריו ‎ לעבודה ‎ תנאים ‎ משופרים.‎ 
ניסיונו ‎ במאבקי ‎ הפועלים ‎ הפך ‎ אותו ‎ למומחה ‎ בתחום‎ 
ולמי ‎ שייעץ ‎ לעובדים ‎ במאבקיהם.‎ 

סולודר ‎ היה ‎ הנפש ‎ החיה ‎ בסניף ‎ פתח-תקווה ‎ של‎ 
מק"׳ ‎ במשך ‎ שנים ‎ ארוכות ‎ וריכז ‎ בו ‎ את ‎ הפעילות‎ 
הפוליטית ‎ והארגונית. ‎ וכפי ‎ שכתבה ‎ רעייתו ‎ יהודית‎ 
סולודר ‎ בדברים ‎ לזכרו: ‎ "הוא ‎ ידע ‎ לדרוש ‎ מאחרים, ‎ אבל‎ 
גם ‎ מעצמו".‎ 


דמוקרטיה‎ /5‎ 


חוסר ‎ הצדק ‎ בחלוקת ‎ העושר ‎ המוניציפלי‎ 

ח״כ ‎ חנא ‎ סוייד ‎ (חד״ש): ‎ פיזור ‎ רשויות ‎ מקומיות ‎ הוא ‎ אנטי־תזה ‎ לדמוקרטיה.‎ 


בעקבות ‎ דיווח ‎ של ‎ שר ‎ הפנים ‎ מאיר ‎ שטרית ‎ על ‎ פעילות‎ 
משרדו‎ (3.9), ‎ הציג ‎ ח״ב ‎ חנא ‎ סוייד ‎ בפני ‎ הכנסת ‎ ניתוח ‎ של‎ 
מערכת ‎ האפליות ‎ והקיפוח, ‎ ממנה ‎ סובל ‎ השלטון ‎ המקומי‎ 
בישראל.‎ 

סוייד ‎ ציין, ‎ כי ‎ הבעיה ‎ העיקרית ‎ של ‎ השלטון ‎ המקומי‎ 
בישראל ‎ היא ‎ חוסר ‎ הצדק ‎ בחלוקת ‎ העושר ‎ המוניציפלי. ‎ ישנן‎ 
עיריות ‎ חזקות ‎ מבחינה ‎ כלכלית, ‎ שהכנסותיהן ‎ באות ‎ מכסף‎ 
ציבורי ‎ בדמות ‎ ארנונה, ‎ שמשלמים ‎ משרדי ‎ ממשלה, ‎ בנקים,‎ 
בתי ‎ חולים ‎ ומוסדות ‎ ציבוריים ‎ אחרים ‎ ומאזורי ‎ תעשייה.‎ 
לעומתן ‎ ישנן ‎ רשויות ‎ מקומיות ‎ שבהן ‎ לא ‎ הוקמו ‎ מוסדות‎ 
ציבוריים ‎ ועסקיים, ‎ ואין ‎ להן ‎ מכרה ‎ ארנונה ‎ מכסף ‎ ציבורי.‎ 
בדרך ‎ זו ‎ נוצרת ‎ אפליה ‎ בסיסית ‎ בחלוקת ‎ העושר ‎ המוניציפלי.‎ 
לכן ‎ תפקידה ‎ של ‎ הממשלה ‎ הוא ‎ לדאוג ‎ לביטול ‎ האפליה‎ 
הזאת.‎ 

סוייד ‎ ציין, ‎ כי ‎ הרשויות ‎ המקומיות ‎ נטולות ‎ ההכנסות‎ 
מגופים ‎ ציבוריים ‎ ועסקיים ‎ גדולים, ‎ הן ‎ רשויות ‎ חלשות‎ 
מבחינת ‎ הכנסותיהן. ‎ כאשר ‎ מחברים ‎ את ‎ כל ‎ הארנונה‎ 
שהמועצות ‎ המקומיות ‎ הערביות ‎ מטילות ‎ ומוסיפים ‎ לכך ‎ את‎ 
כל ‎ מענק ‎ האיזון ‎ שהן ‎ מקבלות ‎ ממשרד ‎ הפנים ‎ -  עדיין,‎ 
בחישוב ‎ לנפש, ‎ הכנסתן ‎ נופלת ‎ בשליש ‎ מהכנסתה ‎ של ‎ רשות‎ 
יהודית ‎ דומה ‎ בגודל ‎ אוכלוסייתה ‎ -  פער ‎ של ‎ כאלף ‎ שקל‎ 
לשנה ‎ לתושב. ‎ ביישוב ‎ המונה ‎ 10  אלפים ‎ תושבים, ‎ פער ‎ זה‎ 
מתבטא ‎ בחוסר ‎ תקציבי ‎ של ‎ 10  מיליון ‎ שקל, ‎ וזה ‎ ממוטט ‎ את‎ 
הרשות ‎ המקומית.‎ 

הרשויות ‎ המקומיות ‎ החלשות ‎ סובלות ‎ פעמיים‎ :  פעם ‎ אחת,‎ 
בשל ‎ מיעוט ‎ הכנסותיהן; ‎ ופעם ‎ שנייה, ‎ כאשר ‎ הן ‎ נקלעות‎ 
לגרעון ‎ תקציבי, ‎ מתקשות ‎ לתפקד, ‎ ואז ‎ שר ‎ הפנים ‎ מחליט‎ 
לפזר ‎ את ‎ המועצה ‎ המקומית ‎ ולמנות ‎ רשות ‎ מטעמו, ‎ שבאה‎ 
במקום ‎ הרשות ‎ המקומית ‎ הנבחרת.‎ 

פיזור ‎ רשויות ‎ מקומיות, ‎ הדגיש ‎ ח״כ ‎ סוייד, ‎ הוא ‎ אנטי-תזה‎ 
לדמוקרטיה. ‎ הפיזור ‎ בעצם ‎ מבטל ‎ את ‎ העקרון ‎ של ‎ שלטון‎ 
מקומי ‎ הנבחר ‎ בידי ‎ תושבי ‎ היישוב.‎ 

הוועדות ‎ הממונות, ‎ שבראשן ‎ עומד ‎ בדרך ‎ כלל ‎ מקורב‎ 
פוליטית ‎ לשר ‎ הפנים, ‎ מנהלות ‎ את ‎ הרשות ‎ המקומית ‎ בהנחיות‎ 
מלמעלה, ‎ בלי ‎ שום ‎ שקיפות ‎ ובאופן ‎ בלתי-דמוקרטי.‎ 

בעיה ‎ קשה ‎ נוספת ‎ היא ‎ המחסור ‎ בתוכניות ‎ מתאר ‎ ביישובים‎ 
הערביים. ‎ בשל ‎ העדר ‎ תוכנית ‎ מתאר, ‎ הרשות ‎ המקומית ‎ אינה‎ 
יכולה ‎ לתכנן ‎ את ‎ הבנייה. ‎ סוייד ‎ תבע ‎ ממשרד ‎ הפנים ‎ להפסיק‎ 
את ‎ הריסת ‎ הבתים, ‎ שבשל ‎ העדר ‎ תוכניות ‎ מתאר ‎ נבנו ‎ ללא‎ 
התרים. ‎ סוייד ‎ הוסיף, ‎ כי ‎ בישובים ‎ הערביים ‎ המוכרים ‎ ישנם‎ 
כיום ‎ 20  אלף ‎ בתים ‎ הצפויים ‎ לצווי ‎ הריסה. ‎ הפתרון ‎ הוא‎ 
בגיבוש ‎ תוכניות, ‎ שייתנו ‎ מעמד ‎ חוקי ‎ לאותם ‎ בתים.‎ 

סוייד ‎ קרא ‎ לדאוג ‎ לכך, ‎ שוועדות ‎ התכנון ‎ והבנייה ‎ ישלימו‎ 
את ‎ הטיפול ‎ בתוכנית ‎ בנייה ‎ תוך ‎ שנתיים. ‎ המצב, ‎ בו ‎ מחכה‎ 
האזרח ‎ שש ‎ ואפילו ‎ עשר ‎ שנים ‎ לאישור ‎ תוכנית ‎ בנייה ‎ פשוטה‎ 
-  הוא ‎ כשלון ‎ טוטלי ‎ של ‎ מערכת ‎ התכנון ‎ והבנייה. ‎ הדרך‎ 
למניעת ‎ בנייה ‎ ללא ‎ התרים ‎ אינה ‎ בהריסה, ‎ אלא ‎ במתן ‎ אפשרות‎ 
לבנות ‎ לפי ‎ החוק.‎ 


מדיניות ‎ ההגירה: ‎ רדיפת ‎ פליטים‎ 

במסגרת ‎ הדיון ‎ על ‎ הדיווח ‎ של ‎ שר ‎ הפנים, ‎ התייחס ‎ ח״כ ‎ דב‎ 
חנין ‎ (חד״ש) ‎ למדיניות ‎ הממשלה ‎ כלפי ‎ הפליטים ‎ השוהים‎ 
בישראל.‎ 

חנין ‎ ציין, ‎ כי ‎ הפליטים ‎ שמגיעים ‎ לישראל ‎ בשנים‎ 
האחרונות ‎ אינם ‎ פחות ‎ פליטים ‎ מאלה ‎ שהגיעו ‎ לארץ ‎ לפני ‎ 40 
ו-50 ‎ שנה, ‎ ומהיהודים ‎ שנמלטו ‎ מארצות ‎ אירופה ‎ בשנות ‎ ה-30‎ 
של ‎ המאה ‎ שעברה. ‎ לכן ‎ השאלה ‎ היא ‎ בדבר ‎ נורמות‎ 
ההתייחסות ‎ לאנשים ‎ שבורחים ‎ על ‎ נפשם.‎ 

חנין ‎ תבע ‎ מהממשלה ‎ להבטיח ‎ לפליטים ‎ כיסוי ‎ ביטוח‎ 
בתחום ‎ הבריאות, ‎ פתרונות ‎ תעסוקה ‎ ומגורים, ‎ ויחס ‎ אנושי.‎ 
הפתרונות ‎ של ‎ בעיית ‎ הפליטים ‎ צריכים ‎ לעלות ‎ בקנה ‎ אחד ‎ עם‎ 
הנורמות ‎ הבינלאומיות ‎ בתחום ‎ זה ‎ -  הדגיש.‎ 
ועידת ‎ שארם ‎ א-שייח‎ 

בהעלותו ‎ הצעה ‎ דחופה ‎ לסדר ‎ היום ‎ בנושא ‎ ועידת ‎ המדינות‎ 
התורמות ‎ לשיקום ‎ עזה, ‎ שנערכה ‎ בשבוע ‎ שעבר ‎ בשארם ‎ א-‎ 
שייח, ‎ ציין ‎ ח״כ ‎ עפו ‎ אגבריה ‎ (חד״ש), ‎ כי ‎ המאמץ ‎ המדיני‎ 
וההומניטרי ‎ לסייע ‎ לתושבי ‎ הרצועה ‎ הוא ‎ מבורך. ‎ אולם ‎ סיוע‎ 
הומניטרי ‎ אינו ‎ תחליף ‎ לפתרון ‎ מדיני, ‎ כאשר ‎ רצועת ‎ עזה‎ 
הפכה ‎ מתחם ‎ רווי ‎ ייאוש ‎ שעתידו ‎ קודר.‎ 

אגבריה ‎ הוסיף, ‎ כי ‎ הממשלה ‎ שעומדת ‎ לקום ‎ מתכוונת ‎ לנהל‎ 
מדיניות, ‎ המנוגדת ‎ לאינטרסים ‎ ארוכי ‎ הטווח ‎ של ‎ ישראל,‎ 
ואשר ‎ סימניה ‎ הם: ‎ כוחניות, ‎ הרחבת ‎ התנחלויות, ‎ קיפאון‎ 
מדיני, ‎ וחתירה ‎ תחת ‎ האפשרות ‎ לחיות ‎ בדו-קיום ‎ ובשלום.‎ 
מדיניות ‎ זו ‎ לא ‎ תחלץ ‎ את ‎ ישראל ‎ והפלסטינים ‎ מהמבוי ‎ הסתום‎ 
ומהאלימות ‎ הגוברת. ‎ את ‎ מקום ‎ חזון ‎ שתי ‎ המדינות ‎ תופסת‎ 
מדיניות ‎ של ‎ אפרטהייד ‎ ואלימות.‎ 

לו ‎ הממסד ‎ הישראלי ‎ היה ‎ רוצה ‎ באמת ‎ להבטיח ‎ את ‎ עתידה‎ 
וביטחונה ‎ של ‎ ישראל, ‎ הוא ‎ היה ‎ מאמץ ‎ את ‎ יוזמת ‎ השלום ‎ של‎ 
הליגה ‎ הערבית ‎ כבסיס ‎ למשא-ומתן. ‎ אך ‎ הממשלה ‎ שעומדת‎ 
לקום ‎ מתכוונת ‎ להוביל ‎ מדיניות ‎ הפוכה ‎ ומסוכנת.‎ 


"תנו ‎ לנו ‎ ללמוד ‎ ולחקור ‎ גם ‎ בלילה"‎ 

מאות ‎ סטודנטים ‎ בפקולטות ‎ למדעים ‎ מדויקים ‎ ולאמנויות‎ 
באוניברסיטת ‎ תל־אביב ‎ השביתו ‎ בשבוע ‎ שעבר ‎ את ‎ הלימודים‎ 
למשך ‎ שעה, ‎ וזאת ‎ במחאה ‎ על ‎ סגירת ‎ בניינים ‎ בשעות ‎ הלילה‎ 
ובסופי ‎ שבוע.‎ 

דובר ‎ הסטודנטים ‎ מסר, ‎ כי ‎ במסגרת ‎ הקיצוצים ‎ הרוחביים‎ 
בתקציב ‎ האוניברסיטה, ‎ ייסגרו ‎ הבניינים ‎ מקסיקו, ‎ דה ‎ בוטון‎ 
ומדעים ‎ מדויקים ‎ בשעות ‎ הלילה ‎ ובסופי ‎ השבוע. ‎ השלכות‎ 
הגזירה ‎ עשויות ‎ להיות ‎ הרסניות ‎ עבור ‎ המחקר ‎ והפעילות‎ 
האקדמית ‎ והאמנותית ‎ בקמפוס. ‎ הניסיון ‎ לתחום ‎ את ‎ המחקר‎ 
במקצועות ‎ המדויקים ‎ לשעות ‎ הפעילות ‎ הסטנדרטיות ‎ של‎ 
הבניין, ‎ מניעת ‎ גישה ‎ מסטודנטים ‎ לחדרי ‎ המחשבים ‎ במדעים‎ 
המדויקים, ‎ והמניעה ‎ מחוקרים ‎ להגיע ‎ למעבדותיהם ‎ בשעות‎ 
הלילה ‎ ובסופי ‎ השבוע ‎ -  שווה ‎ ערך ‎ לקשירה ‎ של ‎ ידי ‎ החוקרים‎ 
והסטודנטים.‎ 


פועל■ ‎ עוף ‎ העמק ‎ מתבצרים‎ 


200  עובדי ‎ מפעל ‎ "עוף ‎ העמק" ‎ שברמת ‎ ישי, ‎ הנמצא‎ 
בסכנת ‎ סגירה, ‎ התבצרו ‎ במקום ‎ ביום ‎ א׳ ‎ השבוע, ‎ במסגרת‎ 
מאבקם ‎ להבטיח ‎ את ‎ המשך ‎ התפקוד ‎ של ‎ מקום ‎ עבודתם.‎ 

משלחות ‎ סולידריות ‎ של ‎ פעילי ‎ חד״ש ‎ ומק״י, ‎ שכללו ‎ את‎ 
בנימין ‎ גונן, ‎ חבר ‎ הנהגת ‎ ההסתדרות ‎ לשעבר, ‎ ביקרו ‎ אצל‎ 
עובדי ‎ "עוף ‎ העמק".‎ 

המפעל ‎ נמצא ‎ בבעלות ‎ האגודה ‎ השיתופית ‎ של ‎ קיבוצי ‎ עמק‎ 
יזרעאל. ‎ הוא ‎ אחד ‎ ממקומות ‎ העבודה ‎ הגדולים ‎ היחידים‎ 
במערב ‎ עמק ‎ יזרעאל, ‎ המעסיק ‎ עובדים ‎ בעבודת ‎ כפיים. ‎ "עוף‎ 
העמק" ‎ הוא ‎ מקור ‎ פרנסה ‎ מרכזי ‎ לחלק ‎ מיישובי ‎ האזור,‎ 
ומועסקים ‎ בו ‎ יהודים, ‎ ערבים ‎ ועולים ‎ חדשים.‎ 

עובדי ‎ "עוף ‎ העמק" ‎ טרם ‎ קיבלו ‎ את ‎ מלוא ‎ שכרם ‎ לחודש‎ 
פברואר. ‎ בנוסף ‎ ההנהלה ‎ החליטה ‎ להפעיל ‎ את ‎ המפעל ‎ רק ‎ 3 
ימים ‎ בשבוע. ‎ ההנהלה ‎ אינה ‎ משלמת ‎ עבור ‎ היומיים, ‎ שבהם‎ 
הפועלים ‎ אינם ‎ עובדים, ‎ ואינה ‎ מאפשרת ‎ להם ‎ לרשום ‎ את‎ 
הימים ‎ הללו ‎ כימי ‎ חופשה.‎ 

עוד ‎ 650  אלף ‎ עובדים ‎ פוטרו ‎ בארה״ב‎ 

650  אלף ‎ עובדים ‎ בארה״ב ‎ איבדו ‎ את ‎ מקום ‎ עבודתם‎ 
במהלך ‎ חודש ‎ פברואר ‎ האחרון. ‎ זו ‎ הירידה ‎ החדה ‎ ביותר‎ 
בהיקף ‎ המשרות ‎ בחודש ‎ אחד ‎ מאז ‎ 1949. ‎ פברואר ‎ הוא‎ 
החודש ‎ הרביעי ‎ ברציפות, ‎ בו ‎ איבד ‎ שוק ‎ התעסוקה ‎ האמריקאי‎ 
יותר ‎ מ-600 ‎ אלף ‎ משרות. ‎ עוד ‎ עולה ‎ מהנתונים, ‎ שהאבטלה‎ 
בארה״ב ‎ הגיעה ‎ לשיא ‎ של ‎ 8%  מכוח ‎ העבודה.‎ 

בבריטניה ‎ ובבלגיה ‎ נגד ‎ הפרטת ‎ הדואר‎ 

עובדי ‎ הדואר ‎ בבריטניה ‎ ובבלגיה ‎ נוקטים ‎ צעדים ‎ ארגוניים‎ 
נגד ‎ ההפטרה ‎ החלקית ‎ של ‎ השירותים. ‎ הצעדים ‎ כוללים‎ 
עיצומים, ‎ שביתות ‎ והפגנות. ‎ האיגודים ‎ בבריסל ‎ הודיעו, ‎ כי‎ 
"ללא ‎ ביטול ‎ ההפרטה ‎ -  צפויות ‎ שביתות ‎ ארוכות ‎ וכואבות".‎ 

מפלגת ‎ הלייבור ‎ בבריטניה ‎ על ‎ סף ‎ פילוג ‎ בעקבות ‎ ההצעה‎ 
של ‎ ממשלת ‎ הלייבור ‎ ל״הפרטה ‎ חלקית" ‎ של ‎ שירותי ‎ הדואר,‎ 
המעסיקים ‎ 170  אלף ‎ עובדים. ‎ איגודים ‎ מקצועיים, ‎ המייצגים‎ 
כשני ‎ מיליון ‎ עובדים, ‎ פרסמו ‎ מודעה ‎ התומכת ‎ בדרישה‎ 
לביטול ‎ ההפרטה. ‎ בשליש ‎ מחברי ‎ הפרלמנט ‎ מטעם ‎ הלייבור‎ 
תומכים ‎ אף ‎ הם ‎ במאבק ‎ העובדים. ‎ הלייבור ‎ התחייב ‎ במערכת‎ 
הבחירות ‎ לעצור ‎ את ‎ ההפרטות, ‎ אך ‎ כעת ‎ פועלת ‎ הממשלה‎ 
בראשותו ‎ להפרטת ‎ הדואר.‎ 

המפלגה ‎ הקומוניסטית ‎ הישראלית‎ 

המושב ‎ ה־6 ‎ של ‎ הוועד ‎ המרכזי‎ 

יתקיים ‎ ביום ‎ ר, ‎ 13  במרס, ‎ בשעה ‎ 15.00,‎ 

באולם ‎ אחווה, ‎ שד׳ ‎ בן־גוריון ‎ 39, ‎ חיפה‎ 
על ‎ סדר ‎ היום:‎ 

סיכום ‎ הבחירות ‎ לכנסת ‎ -  ומה ‎ הלאה?‎ 
ציון ‎ 90  שנה ‎ למפלגה ‎ הקומוניסטית ‎ בארץ,‎ 
דוחות ‎ מהלשכה ‎ הפוליטית ‎ ומהמזכירות.‎ 


מק״י ‎ -  סניף ‎ חיפה‎ 
במסגרת ‎ קורס ‎ מבוא ‎ למק"׳‎ 
החברה ‎ הישראלית ‎ כחברה ‎ מעמדית‎ 

המרצה: ‎ תמר ‎ גוזינסקי‎ 

ביום ‎ ג׳, ‎ 17  במרס, ‎ בשעה ‎ 19.00 
במועדון ‎ ברחוב ‎ יוחנן ‎ הקדוש ‎ 39 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 
ביום ‎ ד׳, ‎ 11  במרס, ‎ בשעה ‎ 19.30 
הרצאה ‎ לרגל ‎ יום ‎ האישה ‎ הבינלאומי‎ 

הפרטת ‎ המחסומים ‎ והכיבוש ‎ המאוחר‎ 

אילת ‎ מעוז, ‎ רכזת ‎ קואליציית ‎ נשים ‎ לשלום‎ 

חד״ש-ת״א‎ 

ביום ‎ ג׳, ‎ 17  במרס, ‎ בשעה ‎ 19.30 
באולם ‎ הגדה ‎ השמאלית, ‎ אחד ‎ העם ‎ 70 

אסיפת ‎ סניף‎ 

בהשתתפות ‎ ח״כ ‎ דב ‎ תנין‎ 
לגיבוש ‎ תוכניות ‎ פעילות ‎ ולבחירת ‎ ועד ‎ הסניף‎ 

הקבוצה ‎ הפמיניסטית ‎ בחד״ש‎ 

בשבת, ‎ 14  במרס, ‎ תערוך ‎ הקבוצה‎ 
ביקור ‎ בנצרת ‎ ותיפגש ‎ עם ‎ פעילות ‎ תנד״י.‎ 
נסיעה ‎ מת״א: ‎ 9.00  ־  ברחוב ‎ אלנבי ‎ פינת ‎ מקווה ‎ ישראל‎ 
9.15  -  בדרך ‎ נמיר ‎ פינת ‎ ארלוזורוב‎ 
הרשמה ‎ מוקדמת ‎ לנסיעה‎ :  טל׳ ‎ 5200791-050 

מכללת ‎ הגדה ‎ השמאלית‎ 
אחד ‎ העם ‎ 70, ‎ ת״א‎ 
קורס ‎ לימודי ‎ בן ‎ 4  מפגשים‎ 

חון, ‎ שלטון ‎ ופוליטיקה‎ 

בהנחייתה ‎ של ‎ תמר ‎ גוזינסקי‎ 

בימי ‎ ב׳ ‎ בשעה ‎ 20.00.‎ 

מועדי ‎ השיעורים ‎ הבאים: ‎ 23.3 ,16.3 . 

קורס ‎ לערבית ‎ מדוברת ‎ למתחילים‎ 

בהנחיית ‎ המורה ‎ יוסף ‎ עספור‎ 

מתקיים ‎ בימי ‎ א׳ ‎ בשעה ‎ 20.00 

להרשמה ‎ לקורסים: ‎ 2591662-054 

